钦定古今图书集成/明伦汇编/氏族典/第036卷 > 《廖用贤尚友录》 > 龙镯
## 钦定古今图书集成/明伦汇编/氏族典/第036卷 > 《廖用贤尚友录》 > 龙镯

按《万姓统谱》：镯字琢成，乾德中由乡举任邠州守。宅
心以仁，守己以廉，州民感之如父母。一日，有群鹤翔
于公庭，自旦及夕，徘徊不去，州民绘《来鹤图》以颂其
德。时学士窦仪以使过邠，因留题曰：“多少樊笼不敢
开，强拘物性要相陪。何时得似邠州守，德政临民鹤
自来。”致仕归，家邑之南乡庄上，年八十卒。子暹，雍熙
乙酉中宏词科。